bolesť, trhanie končatín
Dobrý deň,

som onkologický pacient, teda momentálne vyliečená a mám problém strpnutím nôh a bolesťou. Bola mi odporučená Milgama ale nakoľko obsahuje b12 a čítala som že nieje vhodná pre onkologických pacientov, viete mi odporučiť náhradu?ďakujem
Dobrý deň,
ďakujeme za Vašu otázku.
Bez obsahu vitamínu B12 je napríklad
Revitanerv strong
. Je to výživový doplnok určený na doplnenie bežnej stravy vitamínmi. Vitamíny B1, B2, B3 a B6 prispievajú k normálnej činnosti nervovej sústavy. Vitamíny B1 a B6 prispievajú k normálnej psychickej činnosti. Vitamín B5 prispieva k normálnej syntéze a metabolizmu steroidných hormónov, vitamínu D a niektorých neurotransmiterov. Ďalej obsahuje kyselinu alfa-lipoovú, extrakt Ginkgo biloba a selén. Vzhľadom však na to, že ste onkologický pacient, užívanie akýchkoľvek liekov alebo výživových doplnkov je potrebné vždy konzultovať s ošetrujúcim lekárom.
Prajem pekný zbytok dňa.
S pozdravom,
PharmDr. Anna Pacalajová